Abdul Rahman Baba (anajulikana kama Baba Rahman; alizaliwa 2 Julai 1994) ni mchezaji wa soka wa Ghana ambaye anacheza kama beki wa kushoto kwa Ligue 1 akiwa na klabu ya Reims, kwa mkopo kutoka katika klabu ya Chelsea F.C. ya Ligi Kuu ya Uingereza na timu ya taifa ya Ghana. Alianza kazi yake katika klabu ya Dreams FC, alicheza katika Ligi Kuu ya Ghana na klabu ya Asante Kotoko. Mnamo mwaka 2012, alijiunga na klabu ya Bundesliga Greuther Fürth, ambako alicheza takribani misimu miwili. Kisha akaenda katika klabu ya FC Augsburg kabla ya kujiunga na klabu ya Chelsea mwaka 2015 kwa ada ya £ 14,000,000. Rahman alicheza mechi yake ya kwanza ya kimataifa mwaka 2014 na alikuwa sehemu ya kikosi chao ambacho walikuwa washindi wa pili katika Kombe la Mataifa ya Afrika ya mwaka 2015.